Šiaurės Karolina

Šiaurės Karolina () – 12-oji JAV valstija (nuo 1789 m. lapkričio 21 d.). Sostinė – Rolis, didžiausias miestas – Šarlotė. Plotas – 139,4 tūkst. km²; 10,5 mln. gyventojų (2021 m.).

Didžiausi miestai 

2010 m. duomenys

 Šarlotė (731 424 gyv.)
 Rolis (403 892 gyv.)
 Grinsboras (269 666 gyv.)
 Vinstonas-Seilemas (229 617 gyv.)
 Daremas (228 330 gyv.)

Ekonomika 

Šiaurės Karolina pirmauja pagal tabako auginimą, taip pat yra viena iš lyderių tekstilėje ir baldų gamyboje. Daugybė miškų tiekia žaliavą baldų gamintojams. Auginamos saldžiosios bulvės, kukurūzai, sojų pupelės, riešutai. Kitos pramonės šakos valstijoje yra chemikalų, kompiuterių, elektroninių mechanizmų gamyba. Valstija pirmauja šalyje pagal iškasamą lauko špatą, žėrutį, litį, taip pat išgaunami dideli kiekiai talko, fosfatų. Pagrindiniai žvejybos pramonės produktai yra krevetės, krabai.

Šaltiniai 

JAV valstijos